এ মিডসামার নাইট'স ড্রিম
এ মিডসামার নাইট'স ড্রিম উইলিয়াম শেকসপিয়র লিখিত একটি প্রহসন। ধারনামতে, এটি ১৫৯০ থেকে ১৫৯৬ সালের মধ্যবর্তী কোনো এক সময় লিখিত হয়েছে। এথেন্সের পৌরণিক রাজা এবং প্রতিষ্ঠাতা থিসিয়াস ও আমাজন রানী ওট্রেরার কন্যা হিপ্পোলিটার বিবাহের পারিপার্শ্বিক ঘটনা অবলম্বনে এই নাটক রচিত। নাটকে দুই প্রণয়ীযুগল ও একদল শৌখিন অভিনেতার অপ্রত্যাশিত ঘটনা প্রদর্শিত হয়েছে। "ফেয়ারি"রা কীভাবে এদের চালনা করে, তা-ই নাটকের মূল উপজীব্য। এটি শেকসপিয়রের অন্যতম জনপ্রিয় নাটক ও সারা বিশ্বে অভিনীত।